拉法站

拉法站係位於中國吉林省吉林市蛟河拉法嘅火車站，由瀋陽鐵路局吉林車務段管理，係拉濱鐵路嘅起點，郵編132502。而家呢個站係四等站，只運貨，唔上落客。呢個站離長春站213公里，離哈爾濱站266公里，喺蛟河市區以北10公里處，而個站向東6公里係國家4A級景區拉法山。

拉法站起喺1928年6月，除咗拉濱綫，重有長圖綫經過，而家呢個站未電氣化。呢個站一帶曾經打過拉新戰役，即係拉法新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。呢場仗喺1946年6月7號打起，到10號上晝七點打完，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打。呢場仗係東北民主聯軍戰略撤退中贏嘅第一場仗。

攷 

類:吉林鐵路站